Die Britte het hulle doel bereik - die Suid-Afrikaanse state is nou almal onder Britse heerskappy en dit is dus nou moontlik om hulle te verenig. Dit was 'n onderhandelde vrede waar die Boere onderhorigheid onder die Britte aanvaar het. Behalwe die materiële gevolge van die oorlog lei dit uiteindelik tot 'n geestelike eenheid onder Afrikaners wat die bron van Afrikaner-Nasionalisme was. Beide die Afrikaanse taal en die republikeinse strewe is bevorder deur die oorlog. Voortaan sou die stryd nou om politieke oorheersing gaan.